Diari Oficial de la Generalitat Valenciana


Sumari del DOGV 3316, del 26-08-1998 (1998/6809)

Resolució de Ferrocarrils de la Generalitat Valenciana, FGV, per la qual es declara la innecessarietat d'un immoble.
--------------------------------------------------------------------------------------------------------------------

### Dades del document

Número de DOGV
:   3316

Data del DOGV
:   26-08-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6809


Organisme emissor
:   Ferrocarrils de la Generalitat Valenciana

Tipus de document
:   Resolució

Resolució de Ferrocarrils de la Generalitat Valenciana, FGV, per la qual es declara la innecessarietat d'un immoble. [1998/6809]
  
El Consell d'Administració de FGV, fent ús de les facultats que li confereix el vigent estatut, aprovat per Decret 144/86, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:
  
Parcel·la de 131,52 metres quadrats sítia a Foios, al p. k. 6/172 de la Línia 3 de FGV, ferrocarril Rafelbunyol-Alameda, afectada per reparcel·lació del polígon B del Pla Especial de Reforma Interior, promogut per l'ajuntament, terme municipal de Foios.
  
Terreny de forma rectangular, situat davant del p. k. 6/172 de la Línia 3 de FGV, Rafelbunyol-Alameda, al terme municipal de Foios, carrer de la Jutera, amb una superfície de 131,52 metres quadrats, parcel·la L procedent de la reparcel·lació del polígon B del Pla Especial de Reforma Interior de Foios. Limita al nord amb el solar assignat al senyor Roque Ros Ruiz i altres; al sud, amb el solar adjudicat a la María del Carmen Corell Casañ; a l'est, amb el solar adjudicat a María del Carmen Corell Casañ; i a l'oest, amb el carrer de la Jutera en Línia de 8 metres de façana.
  
Es van adquirir en el seu dia a través de l'expropiació forçosa per la Companyia de Ferrocarrils i Tramvies de València i posteriorment inclosos en la reparcel·lació del PERI de Foios, de la qual resulten adjudicats a FGV.
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu Reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46978), acompanyada de la documentació que acredite fefaentment l'expropiació origen del dret de reversió, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.
  
València, 5 de agost de 1998.- El director gerent: Jorge García Bernia.